Continua la millora de les instal·lacions de la Residència d’Aigües Vives
03 de març de 2022

Carcaixent

Esta setmana han finalitzat les obres de millora i adequació de la planta baixa de la Residència d’Aigües Vives, actuació que es va tindre que ajornar a causa de la pandèmia. Concretament s’han millorat els vestidors del personal i la zona del Saló d’Actes. A més s’ha eliminat l’escenari i dependències annexes, sense utilitat, el que ha permès ampliar la la sala dotant-la de ventilació al corredor i major llum natural al col·locar un finestral en el menjador de la planta.

El projecte total suposa una inversió de més de 66.000€ a càrrec de fons de la Diputació de València. Esta actuació segueix a l'última fase de canvi de les finestres, finalitzada el passat més de novembre finançada al 100% pel romanent del pressupost del consistori i que ha permès millorar l’eficiència energètica de l’edifici i el benestar de les persones usuàries.

Paco Salom, alcalde de Carcaixent, ha valorat molt positivament la intervenció “per fi hem pogut actuar sobre la planta baixa de la residència amb la que hem aconseguit una sala molt lluminosa adaptada a les noves necessitats i uns vestuaris per al personal complement nous el que, junt totes les millores fetes al llarg d’esta legislatura, repercuteix en el benestar dels usuaris i usuàries el que és el màxim objectiu tant del consistori com de la direcció del centre». A més, l’alcalde ha afegit que «la residència sempre ha estat un servei molt valorat tant per esta corporació com per les anteriors, dedicant de forma continuada recursos públics per mantenir-la com un dels centres públics ben valorats de la seua categoria».